Caput mortuum

Caput mortuum (ladina keeles sõna-sõnalt 'surnud pea') on tumepunane violetja varjundiga mineraalne värvipigment, koostiselt raud(III)oksiid Fe2O3. Pigmendi nimetust on kasutatakse ka värvuse nimetusena. Värvile nimetuse andnud ladinakeelne termin on tähistanud alkeemias keemilise protsessi väärtusetut ülejääki. Et pulbrilist raudoksiidi kasutatakse muuhulgas ka poleerimisvahendina, on eesti keeles pigmendi, harvem värvuse paralleelnimetus poleerpunane. Sellenimelise pigmendina on kasutatud tumepunast violetja varjundiga väga peeneks hõõrutud raudoksiidi. Keskajal tunti seda nime colcothar all ja selle retsepte leiab alkeemiakäsikirjadest. Tänapäeval sünteesitakse pigmenti kunstlikult, näiteks on caput mortuum marsspunase üks värvusevariante. Ainele antud ebatavaline nimetus võib tulla asjaolust, et püriidi või markasiidi saamiseks väävelhappest väga kõrgel temperatuuril või raudsulfaadi kaltsineerimisel sadestus nõu põhja just lillakaspunane väga peen raud(III)oksiid. Pigment on keemiliselt stabiilne, hapete toimel laguneb. Värvitoon on tume, lillaka varjundiga pruunikaspunane. Sobib kõikide sideainetega, kasutatakse õli-, akvarell-, akrüül- ja pastellvärvides, samuti freskomaalis, keraamikas ja krohvi või tsemendi toonimiseks. Nimetust caput mortuum on Euroopas kohati kasutatud ka muumia kohta. Kunstitarvete müüjad kasutavad nimetust caput mortuum tumepunase värvuse ühe tooni tähistamiseks. On olemas sellenimeline veebivärv. ISCC-NBS-i värvide tähistamise süsteemi värvinimede käsiraamat "Color: universal language and dictionary of names" määratleb caput mortuum'i kui keskmise punakaspruuni (moderate reddish brown). Võõrsõnade leksikon samastab caput mortuum'i värvuse Veneetsia punase ja Pompei punase värvitooniga. 17. sajandi alkeemiasõnastiku järgi on caput mortuum mittelenduvad jäätmed (residuum), mis on jäänud retordi või destillaatori põhja destilleerimisprotsessi järel. Substantsi tähistati surnupealuu kujutisega või selle stilisatsiooniga kolmeks täpiks ringi sees. https://www.eki.ee/dict/vsl/index.cgi?Q=caput+mortuum&F=M&C06=et Joonistamise ja maalimise õpik. ENSV Kunst, Tallinn 1963 "Arhiivikoopia". Originaali arhiivikoopia seisuga 25. märts 2020. Vaadatud 25. märtsil 2020.{{netiviide}}: CS1 hooldus: arhiivikoopia kasutusel pealkirjana (link) http://cameo.mfa.org/wiki/Caput_mortuum https://colourlex.com/project/caput-mortuum/ https://www.mineralienatlas.de/lexikon/index.php/Caput-mortuum?lang=de "Arhiivikoopia". Originaali arhiivikoopia seisuga 25. märts 2020. Vaadatud 25. märtsil 2020.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 9. november 2020. Vaadatud 25. märtsil 2020.{{netiviide}}: CS1 hooldus: arhiivikoopia kasutusel pealkirjana (link) http://www.kunstitarbed.ee/e-pood/toode/2207/%C3%95liv%C3%A4rv+1862+Caput+Mortuum+37ml+0052 https://vunder.ee/toode/akvarellnoop-professional-12/ https://www.snitty.ee/olivarv-lukas-studio-0252-37 https://www.99colors.net/name/caput-mortuum https://archive.org/details/coloruniversalla00kell/page/98/mode/2up http://eki.ee/dict/vsl/index.cgi?Q=caput&F=M&C06=et https://webapp1.dlib.indiana.edu/newton/reference/glossary.do Pigment caput mortuum colourlex.com portaalis Caput Mortuum Violet. – ferrebeekeeper (blogipostitus pigmendi kasutamisest mineviku maalikunstis) Video: raudoksiidvärvid veneetsiapunane, india punane ja caput mortuum akvarellis: värviproovid ja võrdlus